
ΥΠΟΥΡΓΙΚΕΣ ΑΠΟΦΑΣΕΙΣ & ΕΓΚΡΙΣΕΙΣ 

Αριθ. 1057201/13027/0002 (1) 


Διαδικασία και τρόπος καταβολής της συνδρομής για την αγορά του 

Επιστημονικού Περιοδικού «ΦΟΡΟΛΟΓΙΚΗ ΕΠΙΘΕΩΡΗΣΗ». 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

Τις διατάξεις: 

α) Του Π.Δ. 284/88 όπως ισχύει σήμερα. 

β) Του Ν.Δ. 321/69 «Περί Κώδικος Δημοσίου Λογιστικού». 

γ) Του Ν. 1797/88 για τις Κρατικές Προμήθειες. 

δ) Του άρθρου 35 του Ν. 1882/90 «Μέτρα για την περιστολή της 
φοροδιαφυγής, διαρρυθμίσεις στην άμεση και έμμεση φορολογία και άλ¬ 
λες διατάξεις», αποφασίζουμε: 

Καθορίζουμε τη διαδικασία και τον τρόπο καταβολής της συνδρομής 
για την αγορά του επιστημονικού περιοδικού «ΦΟΡΟΛΟΓΙΚΗ ΕΠΙ¬ 
ΘΕΩΡΗΣΗ» και τη διάθεση αυτού στους εργαζόμενους στις Δ.Ο.Τ., ως 
εξής: 

1. Η καταβολή της συνδρομής θα γίνεται απολογιστικά, ανά τρίμηνο 
με την έκδοση χρηματικού εντάλματος πληρωμής σε βάρος του ΚΑΕ 
1122 του Ειδικού Φορέα 23-210. 

2. Δικαιολογητικά για την πληρωμή της δαπάνης ορίζονται: η πα¬ 
ρούσα απόφαση, κατάσταση δαπάνης τριμήνου, η οποία θα συνοδεύεται 
από το νόμιμο φορολογικό στοιχείο του Κ.Φ.Σ., συγκεντρωτική αριθμη¬ 
τική κατάσταση συνδρομητών η οποία θα εκδίδεται από την ΠθΕ-ΔθΥ 
και θα θεωρείται από τις Δ/νσεις Προσωπικού ΔΟΤ και Διοικητικού 
(ως προς τον αριθμό των υπαλλήλων) και επί της οποίας θα βεβαιώνε¬ 
ται από την «ΦΟΡΟΛΟΓΙΚΗ ΕΠΙΘΕΩΡΗΣΗ» η αποστολή του αντί¬ 
στοιχου αριθμού τευχών. 

3. Η αποστολή των τευχών στους δικαιούχους υπαλλήλους θα γίνε¬ 


ται με βάση ονομαστικές καταστάσεις που θα συντάσσονται από τις Δ/ 
νσεις Προσωπικού Δ.Ο.Υ. (Δ2) και Διοικητικού (Δ1) ανάλογα με την 
αρμοδιότητα κάθε μιας τον μήνα Ιανουάριο κάθε χρόνου. Για κάθε με¬ 
ταβολή στη σύνθεση του προσωπικού, θα ενημερώνεται η Π.Ο.Ε. - 
Δ.Ο.Τ. από τις εν λόγω Δ/νσεις. 

4. Η πρόβλεψη για την εγγραφή της απαιτούμενης πίστωσης στον 
Προϋπολογισμό Εξόδων του Υπουργείου Οικονομικών θα γίνεται με 
μέριμνα της Δ/νσης Εκπαίδευσης, η οποία θα απευθύνει σχετικό έγ¬ 
γραφο στη Δ/νση Οικονομικού (Δ5), με βάση τα οικονομικά στοιχεία 
του προηγούμενου χρόνου. 

5. Η συνδρομή κάθε μέλους ορίζεται, από 1.1.1992 σε 5.500 δραχ¬ 
μές το τεύχος και θα αναπροσαρμόζεται μετά από πρόταση της «ΦΟΡΟ¬ 
ΛΟΓΙΚΗΣ ΕΠΙΘΕΩΡΗΣΗΣ» με απόφαση του Υπουργού Οικονομι¬ 
κών. 

Η παρούσα να δημοσιευθεί στην Εφημερίδα της Κυβέρνησης. 

Αθήνα, 17 Ιουνίου 1992 

Ο ΥΠΟΥΡΓΟΣ 

ΙΩΑΝΝΗΣ ΠΑΛΑΙΟΚΡΑΣΣΑΣ 

- 4 - 

Αριθ. 1048843/3274/0009Α (2) 

Φορολογικός έλεγχος Α.Ε. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις του εδαφίου β της παραγράφου 4 του άρθρου 50 του 
Ν.Δ. 3323/55, όπως ισχύουν, σύμφωνα με τις οποίες ο Υπουργός των 
Οικονομικών με απόφασή του μπορεί να αναθέσει τη διενέργεια ελέγχου 
σε Προϊστάμενο άλλης Δημόσιας Οικονομικής Υπηρεσίας (ΔΟΥ) που 
δεν είναι καθ’ ύλη και τόπο αρμόδιος. 

β) Την αριθ. 1092170/1378/15.10.91 (ΦΕΚ 846 Β/15.10.91) 
απόφαση του Υπουργού Οικονομικών «Μεταβίβαση της εξουσίας να 
υπογράφουν «με Εντολή Υπουργού» στο Γενικό Γραμματέα, στους Ειδι¬ 
κούς Γραμματείς, στους Γενικούς Διευθυντές. 

γ) Τα αριθμ. πρωτ. 2716/16.4.92 και 3002/18.5.92 έγγραφα 
της Δ.Ο.Υ. Καρλοβασίου, με τα οποία ζητείται η διενέργεια φορολογι¬ 
κού ελέγχου στην Ανώνυμη Ναυτιλιακή και Τουριστική Εταιρεία Σάμου 
και Ικαρίας (Α.Ν.Τ.Ε.Σ.Ι.) από τη Δ.Ο.Υ. Πλοίων Πειραιά, γιατί τα βι¬ 
βλία και στοιχεία της εταιρείας είναι στον Πειραιά. 

δ) Τη δυσχέρεια ελέγχου από τη Δ.Ο.Υ. Καρλοβασίου της παραπάνω 
επιχείρησης λόγω της αποστάσεως (τα βιβλία της βρίσκονται στον Πει¬ 
ραιά) και της μη ύπαρξης ικανών ελεγκτών για τη διενέργεια του ελέγ¬ 
χου σε βιβλία Γ’ κατηγορίας Κ.Φ.Σ., αποφασίζουμε: 

1. Αναθέτουμε στον Προϊστάμενο της Δ.Ο.Υ. Πλοίων Πειραιά τη διε¬ 
νέργεια φορολογικού ελέγχου στην Ανώνυμη Ναυτιλιακή και Τουρι¬ 
στική Εταιρεία Σάμου και Ικαρίας (Α.Ν.Τ.Ε.Σ.Ι) τα βιβλία και στοιχεία 
της οποίας βρίσκονται και τηρούνται στην Ακτή Τσελέπη 4 Πειραιά. 
















3936 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Η απόφαση αυτή να δημοσιευθεί στην Εφημερίδα της Κυβερνή- 
σεως. 

Αθήνα, 9 Ιουνίου 1992 

Με εντολή Υπουργού 
Ο Γενικός Διευθυντής 

ΗΛΙΑΣ ΗΛΙΟΠΟΥΛΟΣ 

- 4 - 

Αριθ. 10888 (3) 

Αναπροσαρμογή του ισχύοντος τιμολογίου αμοιβής των φορτ/τών και 
σημειωτών λιμένα Κατακόλου, για το έτος 1992. 

ΟΙ ΥΠΟΥΡΓΟΙ 

ΕΡΓΑΣΙΑΣ ΚΑΙ ΕΜΠΟΡΙΚΗΣ ΝΑΥΤΙΛΙΑΣ 

Έχοντας υπόψη: 

1. Τις διατάξεις του άρθρου 37 του Ν. 3239/1955 και του άρθρου 3 
του ΚΝ 5167/1932. 

2. Τις διατάξεις του Ν. 1558/1985 «Κυβέρνηση και Κυβερνητικά 
Όργανα». 

3. Την αριθ. 2/23.1.1992 πρόταση της ΕΡΦΛ Κατακόλου, αποφα¬ 
σίζουμε: 

1. Αποδεχόμαστε την αριθ. 2/23.1.1992 πρόταση της Επιτροπής 
Ρυθμίσεως Φορτ/σεων Λιμένα (ΕΡΦΛ) Κατακόλου και εγκρίνουμε την 
αναπροσαρμογή του ισχύοντος τιμολογίου αμοιβής των φορτοεκφορτω¬ 
τών και σημειωτών λιμένα Κατακόλου, για το έτος 1992, κατά ποσο¬ 
στό 7%. 

2. Η παρ. 2 της αριθ. 11750/1991 αποφάσεώς μας, όπως τροπο¬ 
ποιήθηκε με την παρ. 1 της αριθ. 14670/1991 όμοιας, σχετικά με την 
παρακράτηση της συνδικαλιστικής εισφοράς υπέρ των συνδικαλιστικών 
οργανώσεων εξακολουθεί ισχύουσα, υπό τον όρο ότι, η δυναμένη να πα- 
ρακρατείται εισφορά, θα υπολογίζεται επί των τιμολογίων που θα δια¬ 
μορφωθούν και θα ισχύσουν για το έτος 1992. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 16 Ιουνίου 1992 

οι ΥΠΟΥΡΓΟΙ 

ΕΡΓΑΣΙΑΣ ΕΜΠΟΡΙΚΗΣ ΝΑΥΤΙΛΙΑΣ 

ΑΡ. ΚΑΛΑΝΤΖΑΚΟΣ ΑΡ. ΠΑΥΛΙΔΗΣ 

Αριθ. 11230 -♦- (4) 

Αναπροσαρμογή του ισχύοντος τιμολογίου αμοιβής των φορτοεκφορτω¬ 
τών λιμένα Στυλίδας, για το έτος 1992. 

ΟΙ ΥΠΟΥΡΓΟΙ 

ΕΡΓΑΣΙΑΣ ΚΑΙ ΕΜΠΟΡΙΚΗΣ ΝΑΥΤΙΛΙΑΣ 

Έχοντας υπόψη: 

1. Τις διατάξεις του άρθρου 37 του Ν. 3239/1955 και του άρθρου 3 
του ΚΝ 5167/1932. 

2. Τις διατάξεις του Ν. 1558/1985 «Κυβέρνηση και Κυβερνητικά 
Όργανα». 

3. Την αριθ. 2/13.1.1992 πρόταση της Ε.Ρ.Φ.Λ. Στυλίδας. 

4. Την από 3.4.1991 Εθνική Γενική Συλλογική Σύμβαση Εργασίας 
(πράξη κατάθεσης Υπ. Εργασίας, αριθ. 10/4.4.1991) και το γεγονός 
ότι η απόφαση αυτή δεν έχει αναδρομική ισχύ, αποφασίζουμε: 

1. Αποδεχόμαστε εν μέρει την αριθ. 2/13.1.1992 πρόταση της Επι¬ 
τροπής Ρυθμίσεως Φορτ/σεων Λιμένα (Ε.Ρ.Φ.Λ.) Στυλίδας και εγκρί¬ 
νουμε την αναπροσαρμογή του ισχύοντος τιμολογίου αμοιβής των φορ¬ 
τοεκφορτωτών λιμένα Στυλίδας, για το έτος 1992, ως εξής: 

α) Για τα φορτία των κλάσεων 1ης μέχρι και 11ης, καθώς και για τα 
φορτία των ζώων και ξυλείας της κατηγορίας «ΕΙΔΙΚΑ ΦΟΡΤΙΑ», 
κατά ποσοστό 13%. 

β) Για τα φορτία των υπολοίπων ειδών του ισχύοντος τιμολογίου, 
κατά ποσοστό 5%. 

2. Η παρ. 2 της αριθ. 11750/1991 αποφάσεώς μας, όπως τροπο¬ 
ποιήθηκε με την παρ. 1 της αριθ. 14670/1991 όμοιας, σχετικά με την 
παρακράτηση της συνδικαλιστικής εισφοράς υπέρ των συνδικαλιστικών 
οργανώσεων εξακολουθεί ισχύουσα, υπό τον όρο ότι, η δυναμένη να πα- 
ρακρατείται εισφορά, θα υπολογίζεται επί των τιμολογίων που θα δια¬ 
μορφωθούν και θα ισχύσουν για το έτος 1992. 


Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 16 Ιουνίου 1992 

ΟΙ ΥΠΟΥΡΓΟΙ 

ΕΡΓΑΣΙΑΣ ΕΜΠΟΡΙΚΗΣ ΝΑΥΤΙΛΙΑΣ 

ΑΡ. ΚΑΛΑΝΤΖΑΚΟΣ ΑΡ. ΠΑΥΛΙΔΗΣ 

Αριθ. 50635 -♦— (5) 

Έγκριση Κανονισμού «Περί αγοράς κατοικιών ή διαμερισμάτων υπό 
του ΟΕΚ». 

Ο ΓΕΝΙΚΟΣ ΓΡΑΜΜΑΤΕΑΣ 
ΤΟΥ ΥΠΟΥΡΓΕΙΟΥ ΕΡΓΑΣΙΑΣ 

Έχοντας υπόψη: 

1. Τις διατάξεις του άρθρου 6 του ν.δ. 2963/54 «περί ιδρύσεως Αυ¬ 
τονόμου Οργανισμού Εργατικής Κατοικίας». 

2. Την αριθ. 94 από 9 Ιουλίου 1982 πράξη του Υπουργικού Συμβου¬ 
λίου που κυρώθηκε με το ν. 1332/83 (ΦΕΚ 30 τ.Α'/4.3.83). 

3. Τις αριθ. 19706/1844 από 5 Ιουνίου 1992 και 19893/1917/ 

11.6.92 αναφορές του ΟΕΚ με τις οποίες μας υπέβαλε αποσπάσματα 
πρακτικών, των συνεδριάσεων του Διοικητικού του Συμβουλίου αρ. 33/ 

7.5.92 και 43/11.6.92, από τα οποία διαπιστώνεται το νομότυπο των 
αποφάσεων για έγκριση Κανονισμού ΟΕΚ. 

4. Την αριθ. 100919/90 (ΦΕΚ 778 τ.Β/11.12.90) απόφαση του 
Υπουργού Εργασίας για «μεταβίβαση αρμοδιοτήτων του Υπουργού Ερ¬ 
γασίας στο Γενικό Γραμματέα, Ειδικό Γραμματέα, Προϊσταμένους 
Διευθύνσεων, Υπηρεσιών και Τμημάτων», αποφασίζουμε: 

Εγκρίνουμε τον Κανονισμό «αγοράς κατοικιών ή διαμερισμάτων υπό 
του ΟΕΚ» που ψηφίσθηκε στις αρ. 33/7.5.92 και 43/11.6.92 συνε¬ 
δριάσεις του Διοικητικού Συμβουλίου του ΟΕΚ, ο οποίος έχει ως κατω¬ 
τέρω: 

ΜΕΡΟΣ ΠΡΩΤΟ 
ΓΕΝΙΚΑ 
ΚΕΦΑΛΑΙΟ Α' 

Γενικές Διατάξεις 
Άρθρο 1 

Πρόγραμμα αγοράς κατοικιών ή διαμερισμάτων 

Ο Ο.Ε.Κ. καταρτίζει, με απόφαση του Διοικητικού του Συμβουλίου, 
προγράμματα αγοράς ετοίμων ή υπό κατασκευή κατοικιών ή διαμερι¬ 
σμάτων, νέων ή παλαιών, από φυσικά ή νομικά πρόσωπα, για την στέ¬ 
γαση των εργατοϋπαλλήλων της χώρας, όπως προβλέπει η ΠΥΣ 94/ 
1982, που κυρώθηκε με το άρθρο 20 του ν. 1332/83. 

Άρθρο 2 

Πεδίο εφαρμογής των προγραμμάτων αγοράς κατοικιών ή διαμερισμά¬ 
των (Π.Α.ΚΑ.ΔΙ.) 

Τα Π.Α.ΚΑ.ΔΙ. είναι προγράμματα που επικουρούν το κατασκευα¬ 
στικό πρόγραμμα του Ο.Ε.Κ. και δεν το υποκαθιστούν. Εφαρμόζονται 
εφόσον συντρέχει μία ή περισσότερες από τις παρακάτω περιπτώσεις, 
ήτοι όταν: α) ο Ο.Ε.Κ. δεν διαθέτει επαρκή γήπεδα ή αδυνατεί να εξεύ- 
ρει κατάλληλα για την ανάπτυξη του κατασκευαστικού του προγράμμα¬ 
τος, β) οι στεγαστικές ανάγκες των δικαιούχων του σε ορισμένη περιοχή 
της χώρας είναι πολύ μεγάλες, γ) η αναλογία των δυναμένων να παρα- 
χωρηθούν διαμερισμάτων προς τον αριθμό των απογεγραμμένων αστέ¬ 
γων δικαιούχων είναι μικρότερη της αναλογίας 1:8 κατά τον χρόνο της 
κληρώσεως, δ) πρόκειται να αντιμετωπισθούν έκτακτες στεγαστικές 
ανάγκες των δικαιούχων του σε ορισμένες πόλεις ή περιοχές και ε) πρό- 
κεται να στεγασθούν πολύτεκνοι ή άτομα που κατά προτεραιότητα εξυ¬ 
πηρετούνται, σύμφωνα με τον Κανονισμό «περί προϋποθέσεων παροχής 
κατοικίας και δανείων υπό του ΟΕΚ». 

Ο συνολικός αριθμός των διαμερισμάτων και κατοικιών που αγορά¬ 
ζονται κάθε χρόνο σε όλη την Ελλάδα, μέσω των Π.Α.ΚΑ.ΔΙ. δεν μπο¬ 
ρεί σε καμμία περίπτωση να είναι μεγαλύτερος των διακοσίων πενήντα 
(250) κατ’ έτος, του υπολοίπου μη δυναμένου να μεταφερθεί στον επό¬ 
μενο χρόνο. 

Άρθρο 3 

Κατηγορίες Προγραμμάτων 

Τα προγράμματα αγορών διακρίνονται ως προς τον τρόπο εξευρέ- 


ΕΦΗΜΕΡΙΕ ΤΗΣ ΚΥΒΕΡ1ΜΗΣΕΡΣ (ΤΕΥΧΟΣ ΔΕΥΤΕΡΟ) 

σεως των κατοικιών ή διαμερισμάτων σε τρεις κατηγορίες: 

α) Στα ομαδικά. Ως ομαδικά νοούνται εκείνα τα οποία αφορούν την 
στέγαση πλειόνων δικαιούχων και εφόσον κρίνεται ασύμφορη, ή αδύ¬ 
νατη η ανάπτυξη κατασκευαστικού προγράμματος σε μία ή περισσότε¬ 
ρες περιοχές της χώρας. 

β) Στα προγράμματα που αφορούν τη στέγαση μεμονωμένων περι¬ 
πτώσεων δικαιούχων, και τέλος, 

γ) στα προγράμματα αγοράς διαμερισμάτων ή κατοικιών δια της πα- 
ραχωρήσεως «στεγαστικού δικαιώματος». 

Στα προγράμματα των περιπτώσεων α) και β) την επιμέλεια εξευρέ- 
σεωςτων διαμερισμάτων έχει ο Ο.Ε.Κ., ενώ στα προγράμματα της πε- 
ριπτώσεως γ) την επιμέλεια έχουν οι δικαιούχοι. 

_ Ο μέγιστος αριθμός των διαμερισμάτων που μπορούν να αγορασθοΰν 
μέσω των Π.Α.ΚΑ.ΔΙ. στην ίδια πολυκατοικία, δεν μπορεί να είναι μ- 
γαλύτερος από αυτόν που αντιστοιχεί σε ποσοστό 40% της συνολικ 
ωφελίμου επιφάνειας της πολυκατοικίας. Το όριο αυτό είναι το μέγισν 
και δεν μπορεί να ξεπεραστεί σε καμμιά περίπτωση, ούτε σε μεταγενέ¬ 
στερα προγράμματα αγορών, σε περίπτωση δε συγκροτήματος κατοι¬ 
κιών, αυτό ισχύει τόσο για κάθε πολυκατοικία ξεχωριστά, όσο και ως 
προς το σύνολο των κατοικιών του συγκροτήματος. 

Επίσης ο μέγιστος αριθμός διαμερισμάτων που μπορούν να αγορα¬ 
στούν σε κάθε ετήσιο πρόγραμμα από τον ίδιο κατασκευαστή ή κοινο¬ 
πραξία κατασκευαστών, δεν μπορεί να είναι μεγαλύτερος από το 40% 
του συνόλου των διαμερισμάτων του προγράμματος. 

Οι παραπάνω περιορισμοί του άρθρου αυτού, δεν ισχύουν προκειμέ- 
νου για αγορά πλήρως περαιομένων κτιρίων μέχρι τριών διαμερισμά¬ 
των. 

Άρθρο 4 

Υπηρεσία αγοράς διαμερισμάτων Ο.Ε.Κ. 

Η Δ/νση Στεγαστικής Συνδρομής της Κεντρικής Υπηρεσίας του 
Ο.Ε.Κ. είναι αρμόδια για την εκπόνηση των προγραμμάτων και των τε¬ 
χνικών προδιαγραφών, όπως ειδικότερα καθορίζονται στο Προεδρικό 
Διάταγμα 249/89 «Οργάνωση και Λειτουργία των Υπηρεσιών του Αυ¬ 
τόνομου Οργανισμού Εργατικής Κατοικίας ΟΕΚ», όπως αυτό θα ισχύει 
κάθε φορά. 

Άρθρο 5 

Αρμοδιότητες του Δ.Σ. του Ο.Ε.Κ. στην εκτέλεση των προγραμμάτων 
αγοράς κατοικιών και διαμερισμάτων. 

Στην αποκλειστική αρμοδιότητα του Δ.Σ. του Ο.Ε.Κ. ανήκει: 

α) Η έγκριση των προγραμμάτων αγοράς διαμερισμάτων και κατοι¬ 
κιών, που εκπονεί η Δ/νση Στεγαστικής Συνδρομής του Ο.Ε.Κ., β) ο 
καθορισμός του αριθμού των προς αγορά διαμερισμάτων κατά πρό¬ 
γραμμα, γ) η κατανομή του αριθμού αυτών κατά νομαρχιακό διαμέρι¬ 
σμα ή δημοτική περιοχή, δ) ο προϋπολογισμός του συγκεκριμένου προ¬ 
γράμματος κατά περίπτωση και ο τρόπος διαθέσεως του συνολικού πο¬ 
σού αγοράς, ε) η ανώτατη τιμή αγοράς των κατοικιών κατά θέση, στ) η 
έγκριση του κειμένου της προσκλήσεως, που συντάσσει η Δ/νση Στεγα- 
στικής Συνδρομής, προς τους ενδιαφερομένους πωλητές, όπως επίσης ο 
καθορισμός της επιφάνειας των διαμερισμάτων ή κατοικιών, της συνθέ- 
σεώς τους σε σχέση προς το εμβαδό τους, των τεχνικών προδιαγραφών, 
των απαραίτητων δικαιολογητικών, των επιβαρύνσεων των πωλητών, 
του καθορισμού του ύψους των εγγυήσεων της προσφοράς και του ύψους 
της εγγυήσεως καλής κατασκευής και λειτουργίας των διαμερισμάτων 
και κατοικιών, καθώς και του χρόνου εγγυήσεως, ζ) η καταρχήν 
έγκριση της καταλληλότητας των προσφερομένων διαμερισμάτων, σύμ¬ 
φωνα με τους όρους της προσκλήσεως, η) ο έλεγχος του συννόμου των 
προσφορών και η αποδοχή ή ο αποκλεισμός των προσφερόντων, θ) η 
αξιολόγηση της τεχνικής εκθέσεως των μηχανικών που διενήργησαν 
την αυτοψία για την καταλληλότητα του προσφερομένου διαμερίσματος, 
όπως προβλέπεται στο άρθρο 9 του παρόντος κανονισμού και η απο- 
δοχή ή απόρριψη του προσφερομένου διαμερίσματος ή κατοικίας, ι) η 
αποδοχή της τιμής προσφοράς ή πρόταση προς τον προσφέροντα νέας 
τιμής μικροτέρας της τιμής της προσφοράς και της εκτιμήσεως του Σώ¬ 
ματος των Ορκωτών Εκτιμητών, εφόσον τούτο κρίνεται σκόπιμο και 
συμφέρον για τον Οργανισμό, κ) η τελική έγκριση αγοράς των προσφερ- 
θέντων διαμερισμάτων ή κατοικιών, μετά την αποδοχή από τον προσφέ¬ 
ροντα της τιμής που προτάθηκε. ' 


ΚΕΦΑΛΑΙΟ Β' 

Προπαρασκευαστικές ενέργειες εκτελέσεως των προγραμμάτων. 

Άρθρο 6 

Πρόσκληση ενδιαφερομένων 

Η Δ/νση Στεγαστικής Συνδρομής του Ο.Ε.Κ. μετά την έγκριση 
οποιοσδήποτε προγράμματος από το Δ.Σ. του Ο.Ε.Κ. για την αγορά 
κατοικιών ή διαμερισμάτων: α) Συντάσσει εντός μηνός, από την λήψη 
της αποφάσεως του Διοικητικού Συμβουλίου, την πρόσκληση προς τους 
ενδιαφερομένους πωλητές, για υποβολή προσφοράς μέσα σε αποκλει¬ 
στική προθεσμία ενός (1) μηνός από την δημοσίευση της προσκλήσεως 
στο Ενημερωτικό Δελτίο του Τ.Ε.Ε. 

Η πρόσκληση πρέπει να περιλαμβάνει την ιδιότητα των πωλητών, 
την θέση και τον αριθμό των προς αγορά διαμερισμάτων ή κατοικιών, 
τις προϋποθέσεις που πρέπει να πληρούν (επιφάνειες, αριθμός δωμά¬ 
των, κοιτώνες, λουτρά και χρόνο παραδόσεώς τους, επιβαρύν- 
Λίς, ελάχιστες απαιτήσεις τεχνικών προδιαγραφών, τρόπο πληρωμής, 
τρόπο εξοφλήσεως, προαπαιτούμενα δικαιολογητικά και κάθε άλλο 
στοιχείο, που είναι απαραίτητο για τον κατατοπισμό των ενδιαφερομέ¬ 
νων και την κατοχύρωση των συμφερόντων του Ο.Ε.Κ), β) δημοσιεύει 
την πρόσκληση σε τρεις (3) τουλάχιστον ημερήσιες εφημερίδες των Αθη¬ 
νών, μία (1) της Θεσσαλονίκης και σε δύο (2) τοπικές ημερήσιες εφημε¬ 
ρίδες, εφόσον υπάρχουν, σε δύο συνεχόμενες τουλάχιστον δημοσιεύσεις, 
και στο Ενημερωτικό Δελτίο του Τ.Ε.Ε., προσπαθώντας με κάθε μέσο 
για την πιο ευρεία δημοσιότητά της και γ) καθορίζει τον τόπο, την ημε¬ 
ρομηνία λήξεως υποβολής των προσφορών και τον τρόπο υποβολής 
τους. 

Άρθρο 7 
Προσφορές 

1. Κάθε ενδιαφερόμενος, σύμφωνα με τις προδιαγραφές και τους 
όρους της προσκλήσεως, έχει το δικαίωμα υποβολής προσφοράς προς 
την Δ/νση Στεγαστικής Συνδρομής του Ο.Ε.Κ. δια της αρμοδίας Περι¬ 
φερειακής Υπηρεσίας μέσα στην αποκλειστική προθεσμία που ορίζεται 
από την πρόσκληση. Εκπρόθεσμες προσφορές δεν λαμβάνονται υπόψή. 
Μαζί με το φάκελλο, που περιέχει τα συνοδεύσντα την προσφορά δικαιο- 
λογητικά, υποβάλλεται απο κάθε ενδιαφερόμενο, η οικονομική προ¬ 
σφορά μέσα σε ιδιαίτερο σφραγισμένο φάκελλο, επί ποινή απαραδέκτου, 
στην πρόσοψη του οποίου αναγράφεται το όνομα του προσφέροντος πω- 
λητού, ο αριθμός των προσφερομένων διαμερισμάτων ή κατοικιών, ο 
τόπος και η διεύθυνσή τους. 

2. Κάθε προσφορά συνοδεύεται με εγγυητική επιστολή ελληνικής 
τραπέζης, του Τ.Σ.Μ.Ε.Δ.Ε. ή του Ταμείου Παρακαταθηκών και Δα¬ 
νείων, με την οποία παρέχεται εγγύηση για την πιστή συμμόρφωση 
προς τους όρους της προσκλήσεως και το τίμημα της προσφοράς για έξι 
(6) μήνες από της υποβολής της. Το ύψος της προσδιορίζεται στην πρό¬ 
σκληση. 

Άρθρο 8 

Έλεγχος και αξιολόγηση προσφορών 

1. Μετά την εκπνοή της προθεσμίας υποβολής των προσφορών και 
την συγκέντρωσή τους στην αρμόδια Περιφερειακή Υπηρεσία, αυτές 
υποβάλλονται στην Δ/νση Στεγαστικής Συνδρομής, η οποία εξετάζει 
τον φάκελλο καθενός πλην της οικονομικής προσφοράς η οποία παραμέ¬ 
νει σφραγισμένη και εισηγείται στο Δ.Σ., αν η προσφορά πληροί τους 
όρους της προσκλήσεως ή απορρίπτεται για τυπικούς λόγους, συντάσ- 
σοντας σχετική εισήγηση, του περιεχομένου της οποίοις μπορούν να λά¬ 
βουν γνώση οι συμμετέχοντες. 

Επι της εισηγήσεως αυτής ό ενδιαφερόμενος προσφέρων δύναται, εάν 
επιθυμεί, να υποβάλει ένσταση προς το Δ.Σ. του Ο.Ε.Κ. εντός πέντε (5) 
ημερών από της επισήμου τοιχοκολλήσεως στον επίσημο πίνοικα ανα- 
κοινώσεων του Οργοινισμού. 

2. Μετά την οριστικοποίηση των προσφορών που γίνονται καταρχήν 
αποδεκτές από το Δ.Σ., τούτο αποφασίζει κατά περίπτωση την διενέρ¬ 
γεια αυτοψίας στα προσφερόμενα διαμερίσματα από διπλωματούχους 
μηχανικούς του Οργανισμού, τους οποίους ορίζει ο Γεν. Διευθυντής, 
επικουρούμενοι ενδεχομένως και από άλλο τεχνικό προσωπικό του 
Ο.Ε.Κ., οι οποίοι θα ενεργήσουν σε τακτή προθεσμία και θα συντάξουν 
τις_ σχετικές τεχνικές εκθέσεις. Στις τεχνικές εκθέσεις περιγράφεται το 
ακίνητο, η ποιότητα κατασκευής του, ο προσανατολισμός του, η πε¬ 
ριοχή στην οποία ευρίσκεται και ό,τι άλλο τεχνικό ή περιβαλλοντολο- 
γικό χαρακτηριστικό κρίνεται πρόσφορο για την αξιολόγηση της προ- 

αφοράς. Ακόμη επισημαίνονται διαφορές από τις ελάχιστες απαιτήσεις 
τεχνικών προδιαγραφών του Ο.Ε.Κ. Στις περιπτώσεις που το προσφε- 
ρόμενο ακίνητο είναι υπό κατασκευή, προσδιορίζεται το στάδιο της κα¬ 
τασκευής και εξετάζεται η δυνατότητα προσαρμογής της κατασκευής 
του στις απαιτήσεις του Ο.Ε.Κ., όπως και ο χρόνος αποπερατώ- 
σεως. 

Στην τεχνική έκθεση ακόμη αναφέρεται το αποτέλεσμα του ελέγχου 
του εμβαδού της προσφερόμενης κατοικίας ή διαμερίσματος. 

3. Κατασκευές, που δεν έχει περατωθεί ο φέρων οργανισμός του κτι¬ 
ρίου, απορρίπτονται. Ο όρος αυτός υποχρεωτικά αναγράφεται στην 
πρόσκληση. 

Άρθρο 9 

Έλεγχος προσφορών 

Οι ορισθέντες μηχανικοί από το Γεν. Διευθυντή υποβάλλουν την τε¬ 
χνική τους έκθεση στη Δ/νση Στεγαστικής Συνδρομής, η οποία στη συ¬ 
νέχεια ανοίγει την οικονομική προσφορά του ενδιαφερομένου και κρίνει 
με το σύνολο πλέον του φακέλλου, αιτιολογημένα για την καταρχήν κα¬ 
ταλληλότητα και προσφορότητα ή μη των προσφερομένων διαμερισμά¬ 
των. Συντάσσει σχετικό πρακτικό το οποίο περιλαμβάνει όλες τις ενέρ¬ 
γειες και προτάσεις της και εισηγείται στο Δ.Σ. για προκαταρκτική 
έγκριση, διατυπώνοντας και τις δικές της παρατηρήσεις. 

Το Δ.Σ. με απόφασή του αποδέχεται καταρχήν ή απορρίπτει την προ¬ 
σφορά και ακολούθως για εκείνες που έχει αποδεχθεί, με νεότερη από¬ 
φασή του, σε άλλη συνεδρίαση, λαμβανομένη μετά την εκτίμηση των 
Ορκωτών Εκτιμητών, αποδέχεται οριστικά την τιμή της προσφοράς, ή 
προτείνει νέα τιμή μικρότερη της τιμής προσφοράς και της τιμής των 
Ορκωτών Εκτιμητών, εφόσον κρίνει αυτό σκόπιμο και επωφελές για 
τον Οργανισμό. Η τελική απόφαση ταχυδρομείται επί αποδείξει στον εν¬ 
διαφερόμενο, ο οποίος υποχρεούται εντός είκοσι (20) ημερών, να γνω¬ 
στοποιήσει εγγράφως προς τον Ο.Ε.Κ., ανεπιφύλακτα την αποδοχή 
της, άλλως αποκλείεται. Πάντως, ο ίδιος ο ενδιαφερόμενος μπορεί πά¬ 
ντοτε να παραλάβει αυτοπροσώπως και επί αποδείξει την απόφαση. 

ΜΕΡΟΣ ΔΕΥΤΕΡΟ 
ΚΕΦΑΛΑΙΟ Γ 

Προδικασία και αγορά εγκριθέντων διαμερισμάτων 
Άρθρο 10 

Καθορισμός αξίας αγοράς προκριθέντων διαμερισμάτων ή κατοικιών 

1. Μετά την κατ’ αρχήν έγκριση από το Δ.Σ. της καταλληλότητας 
προσφερομένου διαμερίσματος ή κατοικίας, που προβλέπεται στο προη¬ 
γούμενο άρθρο 9 του Κανονισμού αυτού, ο φάκελλος με αντίγραφα των 
απαραιτήτων σχετικών εγγράφων παραδίδεται από την αρμόδια υπηρε¬ 
σία του Ο.Ε.Κ. προς τον πωλητή, ο οποίος με επιμέλειά του διαβιβάζει 
στο Σώμα Ορκωτών Εκτιμητών, για τον καθορισμό τιμής μονάδος 
αγοράς κατά περίπτωση. Οι σχετικές δαπάνες βαρύνουν εξ ολοκλήρου 
τον προσφέροντα - πωλητή. 

2. Εάν η προτεινόμενη από το Σώμα Ορκωτών Εκτιμητών τιμή μο¬ 
νάδος, είναι μεγαλύτερη από την προσφερθείσα από τον πωλητή ή ίση 
με αυτή, με απόφαση του Δ.Σ. η αγορά δύναται να γίνει με την τιμή που 
αναφέρεται στην προσφορά, εφόσον την κρίνει συμφέρουσα για τον Ορ¬ 
γανισμό, άλλως προτείνει στον πωλητή μικρότερη. Αν ο προσφέρων αρ- 
νηθεί την υπογραφή του σχετικού συμβολαίου πωλήσεως αντί τιμήμα¬ 
τος που προκύπτει βάσει της τιμής προσφοράς ή της μικρότερης που 
πρότεινε ο Οργανισμός και αποδέχθηκε ο προσφέρων, αν και κλήθηκε 
προς τούτο, με έγγραφο που του ταχυδρομήθηκε επί αποδείξει εντός έξι 
(6) μηνών από την ημερομηνία της προσφοράς, καταπίπτει υπέρ του 
Ο.Ε.Κ. η κατατεθείσα εγγυητική επιστολή συμμετοχής του. 

3. Εάν η προτεινόμενη από το Σώμα Ορκωτών Εκτιμητών τιμή μο¬ 
νάδος, είναι μικρότερη από την προσφερθείσα από τον πωλητή, με από¬ 
φαση του Δ.Σ. η αγορά ή κρίνεται ασύμφορη και απορρίπτεται η προ¬ 
σφορά για τον λόγο αυτό, μη δικαιουμένου του προσφέροντος σε αντι¬ 
προσφορά, αλλά και οποιοσδήποτε αποζημιώσεως, ή εφόσον τούτο κρί- 
νεται σκόπιμο και επωφελές για τον Ο.Ε.Κ., προτείνεται νέα τιμή μι¬ 
κρότερη ή ίση της τιμής, που καθόρισε το Σ.Ο.Ε., την οποία ο προσφέ¬ 
ρων μπορεί να αποδεχθεί ή να απορρίψει, σε καμμία όμως περίπτωση να 
αντιπροτείνει νέα. Στην περίπτωση αυτή επιστρέφεται στον προσφέροντα 
η εγγυητική επιστολή συμμετοχής αυτοδικαίως μετά την απόφαση του 
Δ.Σ. 

Σ’ όλες τις περιπτώσεις η εγγυητική επιστολή συμμετοχής επιστρέ- 
φεται αυτοδικαίως στον προσφέροντα, εφόσον δεν κληθεί εντός έξι (6) 
μηνών να υπογράψει σχετικό συμβόλαιο. 


Άρθρο 11 

Αγορά προσφερθείαης κατοικίας ή διαμερίσματ(5ς 

Μετά τον καθορισμό της τιμής μονάδος κατά τα οριζόμενα από το 
προηγούμενο άρθρο του παρόντος, ο φάκελλος αποστέλλεται στη νομική 
υπηρεσία του Ο.Ε.Κ., για τον έλεγχο των τίτλων και ορίζεται συμβο¬ 
λαιογράφος κατ’ εξουσιοδότηση του Δ.Σ. από τον Πρόεδρο του Δ.Σ. και 
με την επιμέλεια της νομικής υπηρεσίας, συντάσσεται και υπογράφεται 
το πωλητήριο συμβόλαιο. 

Στο συμβόλαιο αναφέρεται πάντοτε η καθαρή στεγασμένη και περι¬ 
μετρικά κλεισμένη επιφάνεια του αγοραζόμενου διαμερίσματος ή κατοι¬ 
κίας, βάσει της οποίας γίνεται και ο υπολογισμός της αξίας της προ- 
σφερθείσης κατοικίας. 

Άρθρο 12 

Δικαίωμα αγοράς περιορισμένου αριθμού προσφερομένων κατοικιών ή 
διαμερισμάτων, ματαίωση ή περιορισμός των προγραμμάτων του. 

Ο Ο.Ε.Κ. διατηρεί το δικαίωμα να αγοράζει μέρος των προσφερομέ¬ 
νων διαμερισμάτων ή κατοικιών, να ματαιώνει ή να περιορίζει τα ανα- 
κοινωθέντα προγράμματα, για οποιοδήποτε λόγο, ακόμα και στην περί¬ 
πτωση που τα προσφερθέντα διαμερίσματα ή κατοικίες, εκρίθησαν κα¬ 
ταρχήν κατάλληλα από το Δ.Σ., χωρίς απολύτως καμμία υποχρέωση 
απέναντι των προσφερόντων πωλητών, για τις οποιασδήποτε φύσεως 
δαπάνες, στις οποίες τυχόν θα έχουν υποβληθεί. 

Άρθρο 13 

Τρόπος καταβολής του τιμήματος 
και επίβλεψη των αγοραζομένων διαμερισμάτων 

Με πράξη του Προέδρου του Δ.Σ. του Οργανισμού ορίζεται ο επιβλέ¬ 
πουν μηχανικός, όταν το διαμέρισμα είναι υπό κατασκευή. Ο επιβλέπων 
μηχανικός παρακολουθεί συνεχώς την κατασκευή και ελέγχει την πιστή 
εφαρμογή των συμβατικών υποχρεώσεων, των κανόνων της τέχνης, 
της εγκεκριμένης μελέτης, των ελάχιστων απαιτήσεων του Ο.Ε.Κ. και 
συντάσσει τις πιστοποιήσεις προόδου του έργου και ελέγχει και υπογρά¬ 
φει τους σχετικούς λογαριασμούς. Η καταβολή του τιμήματος γίνεται 
τμηματικά με την πρόοδο του έργου με ποσοστά, όπως αναφέρονται πα¬ 
ρακάτω: 

1. Με την αποπεράτωση του φέροντος οργανισμού ποσοστό 30%. 

2. Με την ολοκλήρωση των οπτοπλινθοδομών του διαμερίσματος 
ποσοστό 10%. 

3. Με την κατασκευή των σωληνώσεων ηλεκτρικών και υδραυλικών 
εγκαταστάσεων του διαμερίσματος, καθώς και με την τοποθέτηση των 
κασσών, ξύλινων και αλουμινίου ποσοστό 5%. 

4. Με την ολοκλήρωση των εσωτερικών επιχρισμάτων ποσοστό 5%. 

5. Με την ολοκλήρωση των εξωτερικών επιχρισμάτων ποσοστό 5%. 

6. Με την τοποθέτηση όλων των δαπέδων του διαμερίσματος, πλην 
ξύλινων, ποσοστό 5%. 

7. Με την τοποθέτηση των πλακιδίων πορσελάνης και όλων των κου¬ 
φωμάτων ποσοστό 10%. 

8. Με την τοποθέτηση των ερμαρίων των κοιτώνων, των ειδών υγιει¬ 
νής, των ξύλινων πατωμάτων και την ολοκλήρωση των σπατουλαρι- 
στών ποσοστό 10%. 

9. Με την ολοκλήρωση των χρωματισμών ποσοστό 5%. 

10. Με την παράδοση του διαμερίσματος και των κοινοχρήστων 
αποπερατωμένων και σε πλήρη λειτουργία ποσοστό 15%. 

Προ της τελικής πιστοποιήσεως ο κατασκευαστής υποχρεούται να 
προσκομίσει στον Ο.Ε.Κ. βεβαίωση του Ι.Κ.Α. και των λοιπών ασφαλι¬ 
στικών ταμείων, ότι εξεπλήρωσε τις υποχρεώσεις του προς αυτά για το 
συγκεκριμένο έργο. 

Επί των πιστοποιήσεων γίνεται παρακράτηση 5% για την καλή εκτέ¬ 
λεση δυναμένη να αντικατασταθεί με ανάλογη εγγυητική επιστολή τρα- 
πέζης, αποδιδόμενη μετά εν έτος τουλάχιστον από την ημερομηνία του 
πρωτοκόλλου παραλαβής του διαμερίσματος, το οποίο συντάσσεται 
μετά την πλήρη περαίωσή του από τριμελή επιτροπή, όπως προβλέπε- 
ται στο Προεδρικό Διάταγμα 249/89 «Οργάνωση και Λειτουργία των 
Υπηρεσιών του Αυτόνομου Οργανισμού Εργατικής Κατοικίας ΟΕΚ». 
’Οταν το διαμέρισμα και τα κοινόχρηστα της πολυκατοικίας, ή η κατοι¬ 
κία είναι πλήρως περαιωμένα, η καταβολή του τιμήματος γίνεται εφά¬ 
παξ. 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 

ΚΕΦΑΛΑΙΟ Δ' 

Στεγαστικό δικαίωμα 
Άρθρο 14 

Προγράμματα στεγαστικού δικαιώματος 

1. Παράλληλα με τις κληρώσεις κατοικιών ή διαμερισμάτων που κα¬ 
τασκευάστηκαν ή αγοράστηκαν για στέγαση δικαιούχων εργατοϋπαλ¬ 
λήλων, είναι δυνατή η κατάρτιση από τον ΟΕΚ, προγραμμάτων παρα- 
χωρήσεως στους δικαιούχους που έχουν τρία ή περισσότερα παιδιά 
«στεγαστικού δικαιώματος» αγοράς κατοικιών ή διαμερισμάτων που θα 
εξεύρουν και θα υποδείξουν οι ίδιοι. 

2. Τα προγράμματα καταρτίζονται από το Δ.Σ. του Ο.Ε.Κ. σε περί¬ 
πτωση που συντρέχουν οι προϋποθέσεις και περιορισμοί των άρθρων ένα 
(1) και δύο (2) του παρόντος Κανονισμού, όταν οι κληρούμενες κατοι¬ 
κίες ή διαμερίσματα κατασκευής ή αγοράς από τον Ο.Ε.Κ. ικανοποιούν 
μικρή αναλογία συμμετεχόντων στην κλήρωση δικαιούχων που υπολεί¬ 
πεται του ορίου 1:8 της περιπτώσεως του άρθρου 2 του παρόντος Κανο¬ 
νισμού. 

3. Το Δ.Σ. του Ο.Ε.Κ., λαμβάνοντας υπόψη τον αριθμό των συμμε¬ 
τεχόντων στην κλήρωση και εκτιμώντας τις οικονομικές δυνατότητες 
του Οργανισμού, αποφασίζει την κλήρωση ορισμένου αριθμού «στεγα¬ 
στικών δικαιωμάτων» προς τους συμμετέχοντες ως άνω δικαιού- 
χους. 

4. Ο κληρούμενος, αφού υποβάλει τα σχετικά δικαιολογητικά στην 
αρμόδια υπηρεσία του Ο.Ε.Κ. και κριθεί οριστικά δικαιούχος του στεγα- 
στικού δικαιώματος, όταν του γνωστοποιηθεί η σχετική απόφαση, με 
έγγραφο που θα ταχυδρομηθεί επί αποδείξει, είναι υποχρεωμένος μέσα 
σε ανατρεπτική προθεσμία τεσσάρων (4) μηνών από την ημερομηνία 
της ειδοποιήσεώς του, να εξεύρει και να υποδείξει προς την αρμόδια 
υπηρεσία του Ο.Ε.Κ., έτοιμο διαμέρισμα ή κατοικία της επιλογής του, 
με ανάλογες προδιαγραφές, προς τις απαιτήσεις του Ο.Ε.Κ. (επιφάνεια, 
αριθμό δωματίων, λουτρά και Ψ.Ο., συνολικό διατιθέμενο κατ’ ανώ¬ 
τατο όριο ποσό για την αγορά, ελάχιστες απαιτήσεις τεχνικών προδια¬ 
γραφών κ.λπ) που θα καθορίζει κάθε φορά το πρόγραμμα, το οποίο έχει 
εγκριθεί από το Δ.Σ. 

Μετά την παρέλευση άπρακτης της τετράμηνης ανατρεπτικής προθε¬ 
σμίας το κληρωθέν στεγαστικό δικαίωμα απόλλυται αυτοδικαίως. 

5. Για την αγορά των κατοικιών αυτών ή διαμερισμάτων ακολου¬ 
θούνται κατ’ αναλογία οι διαδικασίες που θεσπίζονται με τα προηγού¬ 
μενα άρθρα οκτώ (8), εννέα (9), δέκα (10) και ένδεκα (11) του παρό¬ 
ντος Κανονισμού, χωρίς να απαιτείται η προβλεπόμενη στο άρθρο επτά 
(7) εγγυητική επιστολή προσφοράς. Ο τελικός προσδιορισμός της τιμής 
αγοράς των, θα γίνεται μετά τήν εκτίμησή τους από τους Ορκωτούς 
Εκτιμητές, με επιμέλεια και δαπάνες των ενδιαφερομένων πωλητών, 
κατά την καθοριζόμενη διαδικασία στο άρθρο εννέα (9) του παρόντος 
εφαρμοζόμενου αναλόγως. Ο Ο.Ε.Κ. δεν βαρύνεται με καμμία απολύ¬ 
τως δαπάνη κτήσεως και μεταβιβάσεως της κατοικίας ή διαμερίσμα¬ 
τος, οι οποίες αποκλειστικά βαρύνουν τους πωλητές. 

6. Παραχώρηση στεγαστικού δικαιώματος άνευ κληρώσεως μπορεί 
να τύχουν οι πολύτεκνοι ή οι δικαιούχοι των ειδικών περιπτώσεων του 
άρθρου 31 του Κανονισμού «περί προϋποθέσεων παροχής κατοικίας και 
δανείων υπό του Ο.Ε.Κ.», όταν δεν διαθέτει ο Ο.Ε.Κ. κατάλληλες κα¬ 
τοικίες ή διαμερίσματα έτοιμα προς παραχώρηση. 

7. Η παραχώρηση στους κληρωθέντες της χρήσεως της κατοικίας ή 
του διαμερίσματος και η μεταβίβαση σε αυτούς της κυριότητος γίνεται 
σύμφωνα, με τις ιαχύουσες ειδικές διατάξεις του ΑΝ 163/67 και του 
Κανονισμού «περί προϋποθέσεων παροχής κατοικίας και δανείων υπό 
του Ο.Ε.Κ.» καθώς και των συναφών νομοθετημάτων. 

Άρθρο 15 

Ρύθμιση κληρώσεων 

Οι κληρώσεις των αγοραζόμενων διαμερισμάτων ή κατοικιών ή του 
θεμελιωμένου με τον παρόντα Κανονισμό «στεγαστικού δικαιώματος», 
ρυθμίζονται κατά τις διατάξεις του Κανονισμού «περί προϋποθέσεων πα¬ 
ροχής κατοικίας και δανείων υπό του Ο.Ε.Κ.». 


Η απόφαση αυτή να κοινοποιηθεί και να δημοσιευθεί στην Εφημερίδα 
της Κυβερνήσεως. 

Αθήνα, 12 Ιουνίου 1992 

Ο Γενικός Γραμματέας 

ΙΩΑΝΝΗΣ ΣΤΕΦΑΝΟΥ 

- ♦ - 

Αριθ. 4115.11/11/92 (6) 

Ανάθεση καθηκόντων διαχειριστού λογαριασμού Μουσείου Εμπορικής 

Ναυτιλίας. 

Ο ΥΠΟΥΡΓΟΣ ΕΜΠΟΡΙΚΗΣ ΝΑΥΤΙΛΙΑΣ 

Έχοντας υπόψη: 

1. Το άρθρο 9 παρ. 6 του Ν. 1940/91 (ΦΕΚ 40Α-/18.3.91) «περί 
ιδρύσεως Μουσείου Εμπορικής Ναυτιλίας». 

2. Το Νόμο 2008/92 άρθρο 39 παρ. 3 (ΦΕΚ ΙόΑ’/Ι1.2.92) περί 
τροποποιήσεως και αυμπληρώσεως των διατάξεων του Ν. 1571/ 
1988, αποφασίζουμε: 

1. Ορίζουμε προσωρινό διαχειριστή του Λογαριασμού Μουσείου 
Εμπορικής Ναυτιλίας τον Διοικητή του Μ.Ε.Ν. Πλωτάρχη ΑΣ ΜΑΡ- 
ΓΩΜΕΝΟ Ελευθέριο. 

2. Ο λογαριασμός θα τηρείται στην Ε.Τ.Ε. Υποκ/μα Πειραιά. 

3. Να τηρείται βιβλίο εσόδων - εξόδων, φάκελοι δαπανών και να 
ενεργούνται οι πληρωμές που στηρίζονται σε νόμιμα δικαιολογητικά 
μετά από έγκριση του Προέδρου ή του αναπληρωτού του Γνωμοδοτικού 
Συμβουλίου Μ.Ε.Ν. 

4. Η απόφαση αυτή είναι προσωρινή ισχύει μέχρι εκδόσεως Κανονι¬ 
σμού Λειτουργίας του ΜΕΝ. 

Η απόφαση αυτή να δημοσιευθεί στην Εφημερίδα της Κυβερνήσεως. 

Πειραιάς, 16 Ιουνίου 1992 

Ο ΥΠΟΥΡΓΟΣ 

ΑΡΙΣΤΟΤΕΛΗΣ Α. ΠΑΥΛΙΔΗΣ 
-*- 

Αριθ. 4117.10/66/92 (7) 

Τροποποίηση Γνωμοδοτικού Συμβουλίου Μουσείου Εμπορικής 
Ναυτιλίας. 

Ο ΥΠΟΥΡΓΟΣ ΕΜΠΟΡΙΚΗΣ ΝΑΥΤΙΛΙΑΣ 

Έχοντας υπόψη: 

1. Το άρθρο 9 του Νόμου 1940/91 (ΦΕΚ 40Α’/18.3.91) «περί 
ιδρύσεως Μουσείου Εμπορικής Ναυτιλίας». 

2. Την αριθμ. 4118.15/01/91/30.9.91 απόφαση ΥΕΝ (ΦΕΚ 
896Β'/5.11.91) «Συγκρότηση - σύσταση Γνωμοδοτικού Συμβουλίου 
για υποβοήθηση του έργου του Μουσείου Εμπορικής Ναυτιλίας». 

3. Την αριθμ. 4115.11/5/92/29.4.92 απόφαση ΥΕΝ (ΦΕΚ 
325Β'/18.5.92) «καθορισμός αρμοδιοτήτων και καθηκόντων στους 
δυο Υποναυάρχους - Υπαρχηγούς ΛΣ». 

4. Την αριθμ. 4115.11/8/92/8.5.92 Δ/γη ΥΕΝ «Ανάθεση καθη¬ 
κόντων στους Υποναυάρχους - Υπαρχηγούς ΛΣ», αποφασίζουμε: 

Την αντικατάσταση των παρακάτω μελών του Γνωμοδοτικού Συμ¬ 
βουλίου Μουσείου Εμπορικής Ναυτιλίας: 

α) Τον Αντιναύαρχο ΛΣ Νικόλαο ΧΑΣΙΩΤΗ, Αρχηγό ΛΣ ως Πρόε¬ 
δρο στη θέση του αποστρατευθέντος Αντιναυάρχου ΛΣ Γεωργίου ΒΑ- 
ΣΟΠΟΥΛΟΥ. 

β) Τον Υποναύαρχο ΛΣ Δημήτριο ΜΠΑΓΑΑΤΟΠΟΥΛΟ, Υπαρχηγό 
ΛΣ, ως Αναπληρωτή του Προέδρου στη θέση του προαχθέντος Υπο¬ 
ναυάρχου ΛΣ Νικολάου ΧΑΣΙΩΤΗ. 

Η απόφαση αυτή να δημοσιευθεί στην Εφημερίδα της Κυβερνή¬ 
σεως. 

Πειραιάς, 16 Ιουνίου 1992 

0 ΥΠΟΥΡΓΟΣ 

ΑΡΙΣΤΟΤΕΛΗΣ Α. ΠΑΥΛΙΔΗΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Αριθ. 17859 (8) 

Τροποποίηση του ΟΕΤ του Δήμου Βούλας Αττικής. 

Ο ΝΟΜΑΡΧΗΣ ΠΕΙΡΑΙΑ 
Έχοντας υπόψη: 

1. Τις διατάξεις του άρθρου 12 του Ν. 1188/81. 

2. Τις διατάξεις του Ν. 1586/86, Ν. 1735/87 και ΠΔ 37Α/ 
87.1943/91. 

3. Την υπ’ αριθ. 65/92 απόφαση του Δημοτικού Συμβουλίου του 
Δήμου ΒΟΥΛΑΣ που αφορά τροποποίηση του ΟΕΤ του Δήμου. 

4. Τη σύμφωνη γνωμοδότηση του Υπηρεσιακού Συμβουλίου που 
διατυπώθηκε στο υπ’ αριθ. 3ο/92 πρακτικό αυτού, αποφασίζουμε: 

Εγκρίνουμε την υπ’ αριθ. 65/92 απόφαση του Δημοτικού Συμβου¬ 
λίου ΒΟΥΛΑΣ που αφορά τροποποίηση του ΟΕΥ του Δήμου του οποίου 
οι υπηρεσίες και οι θέσεις του προσωπικού διαμορφώνονται όπως παρα¬ 
κάτω: 

Άρθρο 1 

ΣΥΓΚΡΟΤΗΣΗ ΥΠΗΡΕΣΙΩΝ 
Α. Γραφείο Δημάρχου και Αντιδημάρχων 
Β. 1. Δ/νση Διοίκησης και Οικονομικών 

2. Δ/νση Τεχνικών Έργων και Περιβάλλοντος 

3. Δ/νση Πολεοδομίας 

Άρθρο 2 

ΔΙΑΡΘΡΩΣΗ ΥΠΗΡΕΣΙΩΝ 
Α. Γραφείο Δημάρχου και Αντιδημάρχων περιλαμβάνει: 
α) Ιδιαίτερο Γραφείο Δημάρχου: με αρμοδιότητες: 

1. Γραφείου Τύπου και Δημοσίων Σχέσεων 

2. Γραφείο Νομικής Υπηρεσίας 

3. Γραφείο Ειδικής Υπηρεσίας (Δημ. Αστυνομίας) 

4. Γραφείο Οικονομικής συνεργασίας και Ε.Ο.Κ, 

Β. 1. Δ/νση Διοίκησης και Οικονομικών περιλαμβάνει: 

Γραφείο Διευθυντή 
Α) Τμήμα Διοίκησης 
Προϊστάμενος 

1. Γραφείο Δημοτικού Συμβουλίου - Δημαρχιακής Επιτροπής 

2. Γραφείο Προσωπικού 

3. Γραφείο Πρωτοκόλλου - Διεκπεραίωσης - Αρχείου 

4. Γραφείο Επιτήρησης 

5. Γραφείο Δημοτολογίου - Ληξιαρχείου 

6. Γραφείο Κοινωνικής Υπηρεσίας 
Β) Τμήμα Οικονομικών 
Προϊστάμενος 

1. Γραφείο Εσόδων 

2. Γραφείο εντελλομένων δαπανών 

3. Γραφείο λογιστηρίου και μηχανοργάνωσης 

4. Γραφείο προϋπολογισμού και απολογισμού 

5. Γραφείο Δημοτικού Κοιμητηρίου 
Γ) Τμήμα Ταμείου 
Προϊστάμενος 

1. Γραφείο εσόδων 

2. Γραφείο εξόδων 

Β. 2. Δ/νση Τεχνικών έργων και Περιβάλλοντος 
Γραφείο Διευθυντή 

Α) Τμήμα τεχνικών έργων και μελετών 
Προϊστάμενος 

1. Γραφείο εκτέλεσης έργων και μελετών 

2. Γραφείο έργων αυτεπιστασίας 

Β) Τμήμα κηποτεχνίας και πρασίνου 
Προϊστάμενος 

1. Γραφείο συντήρησης πρασίνου 

2. Γραφείο κηποτεχνικών κατασκευών 
.Γ) Τμήμα Καθαριότητος 

Προϊστάμενος 

1. Γραφείο περισυλλογής απορριμμάτων 

2. Γραφείο περισυλλογής κλαδιών και αντικειμένων 
Δ) Τμήμα συνεργείου 


Προϊστάμενος 

1. Γραφείο κίνησης 

2. Γραφείο επισκευής και συντήρησης οχημάτων 

3. Γραφείο τεχν. συνεργείων συντήρησης και επισκευών 

4. Γραφείο αποθήκης 

Β. 3. Δ/νση Πολεοδομίας 
Γραφείο Διευθυντή 
Α) Τμήμα αδειών και αυθαιρέτων 
Προϊστάμενος 

1. Γραφείο εκδόσεως αδειών 

2. Γραφείο αυθαιρέτων και επικινδύνων 
Τμήμα τοπογραφικού και κτηματολογίου 
Προϊστάμενος 

1. Γραφείο όρων δόμησης 

2. Γραφείο πράξεων αναλογισμού και κτηματολογίου 

3. Γραφείο Γραμματείας 

Το γραφείο Δημάρχου και Αντιδημάρχων, σύμφωνα με το Ν. 
1586/86 είναι ΑΥΤΟΤΕΛΕΣ. 

Τα γραφεία που υπάγονται στις διάφορες διευθύνσεις, δεν είναι αυτο¬ 
τελή αλλά λειτουργικά γραφεία αυτών. 

Άρθρο 3 

ΔΙΑΡΘΡΩΣΗ ΠΡΟΣΩΠΙΚΟΥ ΚΑΤΑ ΚΛΑΔΟ - 
ΒΑΘΜΟ ΚΑΙ ΕΙΔΙΚΟΤΗΤΑ ΠΡΟΣΩΠΙΚΟ ΕΙΔΙΚΩΝ ΘΕΣΕΩΝ 

θέσεις 1 Νομικού'Συμβούλου (Άρθρο 245 του Ν. 1188/81) 

θέσεις 2 Δικηγόρων καθ’ υπόθεση 

ΜΟΝΙΜΟ ΠΡΟΣΩΠΙΚΟ 

Α. ΘΕΣΕΙΣ ΔΙΟΙΚΗΤΙΚΟΥ ΠΡΟΣΩΠΙΚΟΥ 

ΚΛΑΔΟΣ ΚΑΤΗΓΟΡΙΑΣ ΠΕ 

Ειδικός Κλάδος ΠΕΙ Διοικητικού - Οικονομικού 

θέσεις 3 με βαθμό Γ-Α 

ΚΛΑΔΟΣ ΚΑΤΗΓΟΡΙΑΣ ΤΕ 

Ειδικός Κλάδος ΤΕ2 Κοινωνικών Λειτουργών 

θέσεις 1 με βαθμό Γ-Α 

Ειδικός Κλάδος ΤΕ17 Διοικητικών - Λογιστικών 
θέσεις 1 με βαθμό Γ-Α 
Ειδικός Κλάδος ΤΕ19 Πληροφορικής 
θέσεις 1 με βαθμό Γ-Α 

Ειδικός Κλάδος ΤΕ19 Πτυχιούχων Ανωτέρων Σχολών 
θέσεις 1 με βαθμό Γ-Α, στην οποία εντάσσεται η προσωρινή του Ν. 
1476/84 και καταργείται με την κένωσή της. 

ΚΛΑΔΟΣ ΚΑΤΗΓΟΡΙΑΣ ΔΕ 
Ειδικός κλάδος ΔΕΙ Διοικητικού 

θέσεις 23 με βαθμό Γ-Α, στις οποίες εντάσσονται οι 4 προσωρινές 
θέσεις του Ν. 1476/84 και 10 προσωρινές θέσεις του Ν. 1874/90. 
Ειδικός Κλάδος ΔΕ 15 Εισπρακτόρων 

θέσεις 2 με βαθμό Γ-Α, οι οποίες μετά την λειτουργία του τμήματος 
του Ταμείου κενούμενες καταργούνται. 

Ειδικός κλάδος ΔΕ 18 Επιστάτης καθαριότητας 
θέσεις 1 με βαθμό Γ-Α προσωρινή του Ν. 1188/81, η οποία κενού- 
μενη καταργείται. 

ΚΛΑΔΟΣ ΚΑΤΗΓΟΡΙΑΣ ΥΕ 

Ειδικός Κλάδος ΥΕ1 κλητήρων - θυρωρών - γενικών καθηκόντων 
θέσεις 2 με βαθμό Δ-Γ, στις οποίες εντάσσεται και η 1 προσωρινή 
θέση του Ν. 1874/90 

Ειδικός κλάδος ΥΕ11 Νεωκόρων 
θέσεις 1 με βαθμό Δ-Γ 
Β. ΘΕΣΕΙΣ ΤΕΧΝΙΚΟΥ ΠΡΟΣΩΠΙΚΟΥ 
ΚΛΑΔΟΣ ΚΑΤΗΓΟΡΙΑΣ ΠΕ 
Ειδικός κλάδος ΠΕ3 Πολιτικών Μηχανικών 
θέσεις 6 με βαθμό Γ-Α, στις οποίες εντάσσονται και οι 4 προσωρινές 
θέσεις του Ν. 1874/90. 

Ειδικός Κλάδος ΠΕ4 Αρχιτεκτόνων - Μηχανικών 
θέσεις 4 με βαθμό Γ-Α, στις οποίες εντάσσεται και η 1 προσωρινή 
θέση του Ν. 1874/90 και 1 θέση θα πληρωθεί μετά την κένωση της 
αντίστοιχης θέσης αορίστου χρόνου. 

Ειδικός κλάδος ΠΕ5 Μηχανολόγων Ηλεκτρολόγων - Μηχανικών 
θέσεις 1 με βαθμό Γ-Α 




ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 




Ειδικός Κλάδος ΠΕ6 Τοπογράφων Μηχανικών 
θέσεις 3 με βαθμό Γ-Α, στις οποίες εντάσσονται και οι 2 προσωρινές 
του Ν. 1874/90. 

ΚΛΑΔΟΣ ΚΑΤΗΓΟΡΙΑΣ ΤΕ 

Ειδικός κλάδος ΤΕ5 Τεχνολόγων - Τοπογράφων - Μηχανικών 
θέσεις 2 με βαθμό Γ-Α 

Ειδικός κλάδος ΤΕ19 Ανωτέρων Τεχνικών Σχολών 
θέσεις 2 με βαθμό Γ-Α, στις οποίες εντάσσονται οι 2 προσωρινές θέ¬ 
σεις του Ν. 1476/84 και 1874/90 και καταργούνται με την κένωσή 
τους. 

ΚΛΑΔΟΣ ΚΑΤΗΓΟΡΙΑΣ ΔΕ 
Ειδικός κλάδος ΔΕ5 Δομικών Έργων 

θέσεις 1 με βαθμό Γ-Α, στην οποία εντάσσεται η 1 προσωρινή θέση 
του Ν. 1874/90. 

Ειδικός κλάδος ΔΕ6 Σχεδιαστών 
θέσεις 1 με βαθμό Γ-Α 

Ειδικός κλάδος ΔΕ24 εργοδηγών-ηλεκτρολόγων 
θέσεις 2 με βαθμό Γ-Α, στις οποίες εντάσσονται οι 2 προσωρινές θέ¬ 
σεις του Ν. 1476/84 και 1874/90 και καταργούνται με την κένωσή 
τους. 

Ειδικός κλάδος ΔΕ 24 ηλεκτρολόγων 

θέσεις 4 με βαθμό Γ-Α, οι οποίες θα πληρωθούν μετά την κένωση 
των προσωρινών θέσεων του κλάδου ΔΕ24 και ΔΕ27. 

Ειδικός κλάδος ΔΕ26 Μηχανοτεχνιτών αυτοκινήτων 
θέσεις 4 με βαθμό Γ-Α, στις οποίες εντάσσονται και η 1 προσωρινή 
θέσητουΝ. 1476/84 και οι 2 προσωρινές θέσεις του Ν. 1874/90. 
Ειδικός κλάδος ΔΕ27 Ηλεκτροτεχνιτών 

θέσεις 2 με βαθμό Γ-Α, στις οποίες εντάσσονται οι 2 προσωρινές θέ¬ 
σεις του Ν. 1476/84 και 1874/90 και καταργούνται με την κένωσή 
τους. 

Ειδικός κλάδος ΔΕ27 Ηλεκτροτεχνιτών αυτοκινήτων 
θέσεις 1 με βαθμό Γ-Α 

Ειδικός κλάδος ΔΕ28 Χειριστών μηχανημάτων έργων 
θέσεις 3 με βαθμό Γ-Α στις οποίες εντάσσεται και η 1 προσωρινή 
θέση του Ν. 1735/87 και 1 θέση θα πληρωθεί μετά την κένωση της 
οιντίστοιχης θέσης Αορίστου Χρόνου. 

Ειδικός Κλάδος ΔΕ29 Οδηγών αυτοκινήτων 
θέσεις 15 με βαθμό Γ-Α, στις οποίες εντάσσονται και οι 4 προσωρι¬ 
νές θέσεις του Ν. 1476/84, οι 5 προσωρινές θέσεις του Ν. 1874/90 
και 3 θέσεις θα πληρωθούν μετά την κένωση των αντίστοιχων θέσεων 
Αορίστου Χρόνου. 

Ειδικός κλάδος ΔΕ30 Τεχνιτών 
θέσεις 13 με βαθμό Γ-Α, εκ των οποίων: 
α) Οι 5 θέσεις τεχνιτών οικοδομικών εργασιών στις οποίες εντάσσο¬ 
νται οι 2 θέσεις του Ν. 1735/87 και οι 3 θέσεις του Ν. 1874/90. 

β) Η 1 θέση κτίστη πέτρας στην οποία εντάσσεται η 1 θέση του Ν. 
1735/87. 

γ) Η 1 θέση σιδερά στην οποία εντάσσεται η 1 θέση του Ν. 1735/87. 
δ) Η 1 θέση τεχνίτη ξυλοτύπων στην οποία εντάσσεται η 1 θέση του 
Ν. 1735/87. 

ε) Η 1 θέση πλακά στην οποία εντάσσεται η 1 θέση του Ν. 1735/87. 
στ) Οι 2 θέσεις υδραυλικού στις οποίες εντάσσονται η 1 θέση του Ν. 
1476/84 και η 1 θέση του Ν. 1874/90. 

ζ) Οι 2 θέσεις ελαιοχρωματιστή στις οποίες εντάσσονται οι 2 θέσεις 
του Ν. 1874/90. 

Γ. ΘΕΣΕΙΣ ΓΕΩΠΟΝΙΚΟΥ ΠΡΟΣΩΠΙΚΟΥ 
ΚΛΑΔΟΣ ΚΑΤΗΓΟΡΙΑΣ ΠΕ 
Ειδικός κλάδος ΠΕ 9 Γεωπόνων 

θέσεις 1 με βαθμό Γ-Α στην οποία εντάσσεται η 1 προσωρινή θέση 
του Ν. 1874/90. 

Ειδικός κλάδος ΔΕ35 κηπουρών - δενδροκόμων κ.λπ. 


θέσεις 4 με βαθμό Γ-Α στις οποίες εντάσσονται οι 4 προσωρινές θέ¬ 
σεις του Ν. 1874/90. 

Δ. ΘΕΣΕΙΣ ΤΕΧΝΙΚΟΥ - ΓΕΩΠΟΝΙΚΟΥ ΚΑΙ ΥΓΕΙΟΝΟΜΙΚΟΥ 
ΠΡΟΣΩΠΙΚΟΥ 
Ειδικός κλάδος ΥΕ16 Εργατών 
θέσεις 69 με βαθμό Δ-Γ 
Συγκεκριμένα: 

α) θέσεις 6 εργατών οικοδομικών εργασιών στις οποίες εντάσσονται 
οι 4 προσωρινές θέσεις του Ν. 1735/87 και οι 2 προσωρινές θέσεις του 
Ν. 1874/90. 

β) θέσεις 4 καθαριστριών εσωτερικών χώρων στις οποίες εντάσσεται 
και η 1 προσωρινή θέση του Ν. 1874/90. 

γ) θέσεις 30 εργατών καθαριότητας εξωτερικών χώρων στις οποίες 
εντάσσονται και οι 11 προσωρινές θέσεις του Ν. 1874/90 και 8 θέσεις 
θα πληρωθούν μετά την κένωση των αντίστοιχων θέσεων Αορίστου 
Χρόνου. 

δ) θέσεις 25 εργατών κήπων στις οποίες εντάσσονται και η 1 προσω¬ 
ρινή θέση του Ν. 1476/84, οι 5 προσωρινές θέσεις του Ν. 1874/90 
και 7 θέσεις θα πληρωθούν μετά την κένωση των αντίστοιχων θέσεων 
Αορίστου Χρόνου. 

ε) θέσεις 2 εργατών νεκροταφείου στις οποίες εντάσσεται και 1 προ¬ 
σωρινή θέση του Ν. 1874/90. 

στ) θέσεις 2 εργατών κοινοχρήστων εγκαταστάσεων. 

Ε. ΘΕΣΕΙΣ ΠΡΟΣΩΠΙΚΟΥ ΕΙΔΙΚΗΣ ΥΠΗΡΕΣΙΑΣ ΔΗΜΩΝ 
ΚΛΑΔΟΣ ΚΑΤΗΓΟΡΙΑΣ ΔΕ 

Ειδικός κλάδος ΔΕ23 Ειδικού Προσωπικού (Αστυνόμευση Δημ. Χώ¬ 
ρων) 

θέση 1 με βαθμό Γ-Α 

ΠΡΟΣΩΠΙΚΟ ΙΔΙΩΤΙΚΟΥ ΔΙΚΑΙΟΥ (Ι.Δ.) ΑΟΡΙΣΤΟΥ ΧΡΟ¬ 
ΝΟΥ 

('Αρθρο 5 παρ. 1 του Ν. 1476/84) 

1. Αρχιτέκτων Μηχανικός 
θέση 1 

2. Διοικητικοί ΔΕΙ 
θέσεις 6 

3. Χειριστής Μηχανημάτων Έργων 
θέση 1 

4. Οδηγός αυτοκινήτων 
θέσεις 3 

5. Τεχνίτες οικοδομικών εργασιών 
θέσεις 3 

6. Ανθοκόμοι κηπουροί 
θέση 1 

7. Κλητήρων - Γενικών Καθηκόντων 
θέσεις 2 

8. Εργάτες κήπων και δενδροστοιχιών 
θέσεις 7 

9. Εργάτες καθαριότητας 
θέσεις 8 

10. Εργάτες οικοδομικών εργασιών 
θέση 1 

Όλες οι θέσεις προσωπικού Ιδιωτικού Δικαίου (Ι.Δ.) Αορίστου χρό¬ 
νου είναι προσωρινές και καταργούνται αυτοδίκαια μόλις κενωθούν για 
οποιοδήποτε λόγο. 

Η απόφαση αυτή να δημοσιευθεί στην Εφημερίδα της Κυβερνήσεως. 

Πειραιάς, 18 Ιουνίου 1992 

Ο Νομάρχης κ.α.α. 

ΜΑΡ. ΚΟΥΦΟΝΙΚΟΛΑΚΟΥ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ 


ΕΘΝΙΚΟ ΤΥΠΟΓΡΑΦΕΙΟ 


Εκδίδει την ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ από το 1833 


Διεύθυνση 

Καηοδιστρίου 34 

Οι Υπηρεσίες του ΕΘΝΙΚΟΥ ΤΥΠΟΓΡΑΦΕΙΟΥ 

Ταχ. Κώδικας: 

104 32 

ΤΕΕΕΧ 

22.3211 ΥΡΕΤ ΟΒ 

λειτουργούν καθημερινό από 8.00’ έως 13.30' 


ΧΡΗΣΙΜΕΣ ΠΛΗΡΟΦΟΡΙΕΣ 


* Πώληοη ΦΕΚ όλων των Τευχών Σολωμού 51 τηλ.: 52.39.762 
•ΒΙΒΛΙΟΘΗΚΗ: Σολωμού 51 τηλ: 52.48.188 

* Για φωτοαντίγραφα παλαιών τευχών στην οδό Σολωμού 51 τηλ.: 52.48.141 

* Τμήμα πληροφόρησης: Για τα δημοσιεύματα των ΦΕΚ Καηοδιστρίου 25 τηλ.: 52.25.713 - 52.49.547 


* Οδηγίες για δημοσιεύματα Ανωνύμων Εταιρειών και ΕΠΕ τηλ.: 52.48.785 
Πληροφορίες για δημοσιεύματα Ανωνύμων Εταιρειών και ΕΠΕ τηλ.: 52.25.761 


Αποστολή ΦΕΚ στην επαρχία με καταβολή της αξίας του δια μέσου Δημοσίου Ταμείου Για πληροφορίες: τηλ.: 52.48.320 


Τιμές κατό τεύχος της ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ: 


Κάθε τεύχος μέχρι 8 σελίδες δρχ. 60. Από 9 σελίδες μέχρι 16 δρχ. 100, από 17 έως 24 δρχ. 120 
Από 25 σελίδες και πάνω η τιμή πώλησης κάθε φύλλου (βσέλιδου ή μέρους αυτού) αυξάνεται κατά 40 δρχ. 


Μπορείτε να γίνετε συνδρομητής για όποιο τεύχος θέλετε. Θα σας αποστέλλεται με το Ταχυδρομείο. 


ΕΤΗΣΙΕΣ ΣΥΝΔΡΟΜΕΣ 


Κωδικός αριθ. κατάθεσης στο Δημόσιο Ταμείο 2531 


Η ετήσια συνδρομή είναι: 


α) Για το Τεύχος Α' 

Δρχ. 

13.000 

β) 

» » 

» 

Β 


23.000 

Υ) 

» » 

» 

Γ 

» 

7.000 

δ) 

.» » 

» 

Δ' 

» 

22.000 

ε) 

» » 

» 

Αναπτυξιακών Πράξεων 

» 

15.000 

στ) 

» » 

» 

Ν.Π.Δ.Δ. 

» 

7.000 

ζ) 

» » 

» 

ΠΑΡΑΡΤΗΜΑ 

» 

4.000 

η) 

» » 

» 

Δελτ. Εμπ.& Βιομ. Ιδ. 

» 

7.000 

θ) 

» » 

» 

Αν. Ειδικού Δικαστηρίου 

» 

2.000 

0 

» » 

» 

Α.Ε. & Ε.Π.Ε. 

» 

50.000 

ια) Για όλα τα Τεύχη 

» 

100.000 


Κωδικός αριθ. κατάθεσης στο Δημόσιο Ταμείο 3512 


Ποσοστό 5% υπέρ του Ταμείου Αλληλο¬ 
βοήθειας του Προσωπικού (ΤΑΠΕΤ) 

Δρχ. 650 

» 1.150 

» 350 

» 1.100 

» 750 

» 350 

» 200 

» 350 

» 100 

» 2.500 

» 5.000 


Πληροφορίες: τηλ. 52.48.320 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




















